text: Takka Mariu og føroyingum fyri skúla
text: #000001
text: Føroyska ferðalagið við 21 fólkum, sum herfyri vitjaði í Kenja, fekk eina stórfingna móttøku á skúlanum hjá ABC Children`s Aid Kenya í fátækrabýlinginum Kariobangi í Nairobi. Tórður Mikkelsen, sum var við á ferðini skrivar:
text: #000002
text: Og ein av føroyingunum fekk serliga heita móttøku. Tað var Maria Syderbø Mikkelsen, ið hevði tikið stig til henda túrin. Hon var her ístarvsvenjing sum sosialráðgevi í fyrru helvt av 2017. Tá sá hon stóra tørvin á at tey, sum verða liðug í miðnámsskúla, fáa møguleikan atútbúgva seg, so tey ikki enda aftur úti á gøtuni í fátækrabýlingunum at reika uttan mið og mál.
text: #000003
text: Við peningagevandi tiltøkum í Føroyum, hevur Maria útvegað fígging til eitt college, ella tekniskan skúla, sum vit kanska vildu sagt í Føroyum, og partur av peninginum verður eisini brúktur til útbúnað og at byrja skúlan. Hesin bygningurin er nú komin upp við síðuna av sjálvum skúlanum í Nairobi, og ætlanin er at taka hann í brúk í mai.
text: #000004
text: Her kunnu ungfólk, ið eru liðug við miðnámsskúla, nema sær útbúgving sum elektrikari, sum frisørur, iđ eisini umfatar vakurleikaviðgerð, sum forskúlalærari ella nema sær eina skrivstovuútbúgving. Harumframt er her møguleiki at nema sær kunnleika til teldur, ið tey flestuslettis ikki eru von við, tí higartil hevur eingin telda verið á teimum báðum skúlunum hjá felagsskapinum.
text: #000005
text: -Við nýggja colleginum fáa nógvir av okkara næmingum, sum higartil ikki eru farnir víðari eftir miðnámsskúlan, møguleika at nema sær eina útbúgving, og tað er alneyðugt fyri at koma víðari í lívinum, sigur Þórunn Helgadóttir, sum saman við manninum Sammi rekur ABC Children`s Aid Kenya. Felagsskapurin hevur ein skúla í Nairobi og ein í Loitoktok.
text: #000006
text: – Summi eru dugnalig í hondunum og onnur eru stinn í bókini. Vón okkara er, at vit eru før fyri at bjóða øllum tað, ið passar teimum best, og nýggja collegið hjálpir okkum til hetta, sigur Þórunn.
text: #000007
text: Teir báðir skúlarnir hjá Children`s Aid Kenya hava tilsamans 600 næmingar, ið koma frá fátækum familjum, sum annars ikki havamøguleika at geva børnunum skúlagongd. Ein partur av hesum børnum hava stuðlar í Føroyum, sum hvønn mánađ flyta 250 kr. gjøgnum Føroysku Barnahjálpina til skúlagongd, mat, skúlaklæðir, læknahjálp o.a. hjá næminginum.
text: #000008
text: Føroyska ferđalagiđ var í Kenja í 14 dagar, og har vitjaðu tey í bólkum nógv heim í fátækrabýlingum í Nairobi, har familjurnar hava tađótrúliga smátt og hava hørð kor. Tey vitjaðu eisini nógv masaiheim í økinum viđ Loitoktok, har turkurin partar av árinum er ein stórur bági.
text: #000009
text: Um tú ynskir at stuðla collegiinum í Nairobi, kanst tú venda tær til Mariu Syderbø við at skriva til hennara á 
text: #000010
text: Ynskir tú at stuðla børnum í Kenja kanst tú skriva til Andreu Niclasen á andrea@barnahjalp.fo
text: #000011
text: Jólagávur til børn í Nigeria
text: #000014